Lav et referat af nedenstående tekst:

Tekst:
Mens de fleste står med gryder fulde af kartofler og sovs, og duften af flæskesteg breder sig i de nordjyske hjem, så er der fuld gang i noget helt andet på travbanen i Aalborg. Duften af flæskesteg byttes nemlig ud med duften af halm og hest, når der er juletrav på Racing Arena Aalborg. Juletrav byder på 10 løb. Aalborg-banen er den eneste bane i Norden, som afvikler løb juleaftensdag, og derfor er der lagt op til stor international opmærksomhed. -	Alle de skandinaviske lande og mange af de europæiske spiller med, for der er ikke andet at spille på i morgen, fortæller Lars Hellerup, der er banechef ved Racing Arena Aalborg. Det er anden gang, travbanen i Aalborg forsøger sig med juletrav på juleaftensdag. Sidste gang var i 2018, og det var med stor succes. -	Vi havde rigtig fine besøgstal. Juletrav passer perfekt med, at folk ikke helt ved, hvad de skal lave i løbet af formiddagen juleaftensdag, og så kommer de og ser trav, siger Lars Hellerup. Millionomsætning i sigte Den store bevågenhed kunne da også ses på omsætningen i 2018. På en god løbsdag omsætter spilleselskaberne for omkring 1,6 millioner kroner. Efter juletrav i 2018 nåede de op på 4,5 millioner kroner. Men selvom coronarestriktionerne muligvis vil spænde ben for et højt besøgstal på travbanen juleaftensdag, så forventer Lars Hellerup, at endnu flere vil spille på de hurtige heste i år. -	Jeg tror, vi kommer over de fem millioner denne gang, siger han. Juletrav starter klokken 11, og sendes direkte på TV2 Nord Salto.

Referat:
Racing Arena Aalborg holder traditionen tro juletrav, og i år regner de med at slå rekord.